Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: Erre sok esetben hangsúlyosan törekedni is kell speciális intézmény nagy távolsága miatt, valamint tekintettel az 1998. évi XXVI. törvényre.
Paragraph Index: 750

6. Anyagok alakítása - - Évfolyam: 3. Cél: Az önkiszolgálási készségek kialakításával az egészséges életmódot megalapozni, az elemi munkakészség szokásait kialakítani. A konyhai, takarítási, önkiszolgálási munkák műveleti elemeinek megfigyeltetése után egyes részfolyamatok végzésére felkészíteni. Feladat: Olyan önkiszolgálási, önellátási képességek, valamint szociális motívumok kialakítása, amelyek képessé teszik magasabb szintű gondolkodási-, életviteli- és gyakorlati ismeretek befogadására. A kulturált étkezés szabályainak betartása és a gyakorlottság szintjén való alkalmazása. Az egyszerű háztartási munkák végzése (mosogatás, terítés, takarítás) folyamatosan növekedő önállósággal. Terápiás fejlesztések: - finommotorika fejlesztése - koordinált, logikus gondolkodás, mozgás kialakítása, alkalmaztatása - helyes tárgy- és eszközhasználat - tér-és időbeli fogalmak megfelelő használata - jobb, baloldal tudatosítása Elvárt teljesítmény: Tudjon önállóan levetkőzni, felöltözni és irányítás mellett cipőt fűzni. Tudjon az évszaknak megfelelő ruházatot kiválasztani, legyen igényes az öltözködésben. Fokozódó önállósággal végezzen gondozási tevékenységet. Alkalmazza az evőeszközök helyes használatát. Irányítással tartsa be a kulturált étkezés szokásrendjét. Tudjon tájékozódni közvetlen környezetében. Ismerje fel a mikrokörnyezetben található tárgyak foglalkozási eszközök helyét, tudja azokat önállóan a helyükre rakni. Értékelés: Folyamatos szóbeli értékelés a tevékenységek végzése közben. Félévkor tájékoztató értékelés arról, mely tevékenységekben mutat nagyobb önállóságot, illetve lemaradást. Év végén osztályzat kiegészítve rövid szöveges értékeléssel. Évente P.A.C. felmérés.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes